**KVALIFIKASJONSGRUNNLAG**

**Prekvalifisering**

**ENKELTANSKAFFELSE – RENO – SCANNING AV RØRLEDNING**

**(FOSA)**

**INNHOLD:**

* **Kvalifikasjonsgrunnlag (konkurranseregler)**
* **Vedlegg:**
* Vedlegg 1 - Etisk egenerklæring
* Vedlegg 2 - Egenerklæring sikkerhetskrav
* Vedlegg 3 – Orientering til leverandører om krav til håndtering og beskyttelse av skjermingsverdig informasjon i forbindelse med anskaffelser (eget dokument)
* Vedlegg 4 - Forpliktelseserklæring fra underleverandør

*Ovennevnte vedlegg skal fylles ut og returneres sammen med søknaden.*

# INNLEDNING

Forsvarsbygg inviterer leverandøren til å søke om deltagelse i en anbudskonkurranse konkurranse med forhandling (to trinns-prosedyre), på følgende ytelser, scanning av rør ved området Sørreisa.

Anskaffelsen gjennomføres som en direkte anskaffelse, jf del I i forskrift om forsvars- og sikkerhetsanskaffelser. Konkurransen er igangsatt ved såkalt frivillig kunngjøring på Doffin.

Anskaffelsen er kunngjort i Doffin. I tillegg til kunngjøringen og dette kvalifikasjonsgrunnlaget vil det komplette konkurransegrunnlaget bestå av følgende dokumenter:

 Del I - Innbydelse til konkurranse

 Del II - Forsvarsbyggs kontraktsbestemmelser

 Del III - Oppdragsbeskrivelse – kun tilgjengelig ved befaring

Oppdragsgiver forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk eller militært hold.

Konkurransegrunnlaget vil anslagsvis være klart for utsendelse når befaringen er gjennomført. Dette vil avhenge av klareringsprosessen som gjennomsnittlig kan ta 3-4 måneder. Hvis prosessen går raskere må leverandører være forbered at befaring skje fra og med mars 2022.

Ytelsesbeskrivelse er gradert og vil derfor kun bli tilgjengelig på befaring.

Kun de leverandører som blir invitert til å inngi tilbud vil motta konkurransegrunnlaget og invitert på befaring. Hvilke leverandører som inviteres avhenger av besvarelsen på dette kvalifikasjonsgrunnlaget.

# INFORMASJON

## Beskrivelse av oppdraget

|  |
| --- |
| Forsvarsbygg skal utføre inline inspection av rørledning ihht API 1163. Nedgravd rørledningen er flere km lang. Pga av gradering av objekt, er ikke størrelse eller lokasjon med i beskrivelsen. Røret vil bli pigget med rensepigger i forkant av scanning. Testmedium vil være vann og arbeidstrykk <30bar.Ved korrosjon >50% skal dette dokumenteres med avdekning og utvendig tykkelsesmåling. Mer utfyllende dokumentasjon vil bli gjort tilgjengelig på befaring.  |

## Befaring

 Befaring blir avholdt så snart alle inviterte leverandører har fått personell klarert.

## Tilleggsopplysninger

Ugradert kommunikasjon i prosessen skal foregå via Mercell-portalen, www.mercell.no. Dette for at all kommunikasjon skal loggføres.

Når du er inne på konkurransen skal du velge fanebladet Kommunikasjon. Klikk deretter på ikonet "Ny melding" i menylinjen. Skriv inn informasjon til oppdragsgiver og trykk deretter på ikonet "Send". Oppdragsgiver mottar så meldingen din. Hvis spørsmålet angår alle tilbydere vil oppdragsgiver besvare dette anonymisert ved å gi svaret som en tilleggsinformasjon. Tilleggsinformasjon er tilgjengelig under fanebladet Kommunikasjon og deretter under fanebladet Tilleggsinformasjon. Du vil også få en e-post med en link til tilleggsinformasjonen.

# KRAV TIL SØKNADEN

## Språkkrav

Søknad med tilhørende dokumentasjon skal fortrinnsvis leveres på norsk, men annet skandinavisk språk vil også aksepteres.

## Innlevering av søknaden

(*I mangel av kryss gjelder alternativ 1.)*

[x]  Alt 1: Søknaden skal leveres elektronisk til [www.mercell.no](http://www.mercell.no) innen søknadsfristen.

Er du ikke bruker hos Mercell, har du spørsmål knyttet til hvordan du skal laste opp søknaden din, eller hvordan du skal gi tilbud, ta kontakt med Mercell support på telefon 21 01 88 60  eller via e-post til support@mercell.com.

Ved offentlige anbud kreves det elektronisk signatur (BankID, Commfides eller Buypass), har du spørsmål vedrørende dette, vennligst kontakt Mercell support. **NB! Hvis du ikke har brukt elektronisk signatur tidligere, anbefales det å avklare bruken av dette i god tid før innleveringsfrist!** Vi gjør oppmerksom på at det kan ta noen dager å få levert elektronisk signatur. Denne prosessen bør derfor settes i gang så raskt som mulig.

Mercell anbefaler at signeringen testes med sertifikatet man har tilgjengelig snarest mulig (i god tid før tilbudsfrist). Test-funksjonaliteten ligger i påmeldings-/søknadsinnleveringsstegene.

Elektronisk signatur utenfor Norge.

Vi gjør oppmerksom på at Mercell-portalen støtter følgende elektroniske signatur fra Sverige og Danmark:

Sverige: Svensk Bank ID, Nordea

Danmark: Nem ID, TDC/OCES

Innen EU benytter Mercell en tjeneste levert av Unizeto (http://unizeto.eu/) gjennom en avtale med DIFI og EU prosjektet PEPPOL ([www.peppol.eu](http://www.peppol.eu)). Dette støtter de fleste X.509 sertifikater.

## Frist for å levere søknad

Frist for innlevering av søknad er **10.02.2022 kl. 12.00.**

# KRAV TIL LEVERANDØRENE

## Kvalifikasjonskrav

Det stilles følgende krav til leverandørene som ønsker å delta i konkurransen:

|  |  |
| --- | --- |
| **Krav:** | **Dokumentasjon som skal leveres:** |
| **Generelle krav:** |
| Leverandøren skal være et lovlig registrert firma | Utenlandske leverandører må fremlegge dokumentasjon for at firmaet er lovlig registrert i sitt hjemland. Norske leverandører trenger ikke dokumentere oppfyllelse av kravet utover fremleggelse av skatte- og mva-attest, jf. nedenfor. |
| Leverandøren skal ha et ryddig forhold til innbetaling av skatter og avgifter *(kun for norske leverandører)* | ‘Attest for skatt og merverdiavgift’ (RF-1316). Attesten kan bestilles via [www.altinn.no](http://www.altinn.no). Attesten skal ikke være eldre enn 6 måneder regnet fra tilbudsfristen. |
| **Krav til økonomisk/finansiell stilling:** |
| Leverandøren skal være kredittverdig uten krav til sikkerhetsstillelse. Minimumskrav til kredittverdighet er rating A eller tilsvarende. | Kredittvurdering av leverandøren som ikke er eldre enn 6 mnd. regnet fra utløpet av tilbudsfristen. Vurderingen skal være utferdiget av selskap med kredittopplysningskonsesjon fra Datatilsynet, se www.datatilsynet.no. Resultatet av kredittvurderingen skal fremkomme som en gradert verdi (bokstaver eller tall) mot en definert skala. Kredittvurderingen skal inneholde en vurdering av leverandørens betalingshistorikk/-pålitelighet. NB! Dersom leverandøren, for å oppfylle kravet, viser til garantier stilt av andre foretak (f.eks morselskap) må det fremlegges tilsvarende kredittvurdering fra dette selskapet. Det må videre fremlegges en rettslig bindende bekreftelse fra dette selskapet om at de hefter solidarisk for eventuelt ansvar under kontrakten. |
| **Krav til tekniske og faglige kvalifikasjoner:** |
| Leverandøren (som firma) skal ha god erfaring og kompetanse med utførelse av arbeider av tilsvarende størrelse og kompleksitet. | Liste over relevante referanseprosjekter utført i løpet av de fem siste årene, som gir en kort beskrivelse av prosjektene og deres størrelser.Om nødvendig kan leverandøren fremlegge dokumentasjon fra underentreprenører slik at de i fellesskap oppfyller kravet. |
| Det kreves at leverandørens anleggsleder og prosjektleder skal ha kompetanse og erfaring i disse rollene fra entrepriser av tilsvarende størrelse og kompleksitet. | CV fra anleggsleder og prosjektleder.Refaranseliste, med kontaktpersoner, over referanseprosjekter som gir en kort beskrivelse av prosjektet, dets størrelse og hvilke funksjoner disse personene hadde i prosjektet. |
| Leverandøren skal ha nødvendig kapasitet til å gjennomføre kontrakten. | En beskrivelse av det totale antall personell og utstyr leverandøren disponerer over til oppfyllelse av kontrakten. |
| **Krav til inngåelse av autorisasjon, og sikkerhetsklarering av personell:**  |
| Personell som leverandøren skal benytte til å lese konkurransegrunnlaget/utferdige tilbud må være autorisert, og sikkerhetsklarert iht. sikkerhetsloven. Fristen for autorisasjon og sikkerhetsklarering av leverandørpersonell settes til 4 måneder etter at leverandøren får meddelelse om at han for øvrig er kvalifisert. Det gjøres oppmerksom på at det er leverandørens risiko at autorisasjon og sikkerhetsklarering ikke oppnås innenfor tidsfristen, med mindre forsinkelsen skyldes forhold Forsvarsbygg svarer for. | Kravet skal ikke dokumenteres i selve søknaden. Leverandørene som innleverer søknad vil bli kontaktet av Forsvarsbygg og informert om prosessene knyttet til autorisasjon og sikkerhetsklarering. |

Det gjøres oppmerksom på at det kan fremkomme ytterligere kvalifikasjons- og dokumentasjonskrav av selve kunngjøringen.

## Krav ved samarbeidende leverandører

### Bruk av underleverandører

Dersom leverandøren viser til dokumentasjon fra underleverandører for å dokumentere oppfyllelsen av kravene til tekniske og faglige kvalifikasjoner skal det fremlegges en forpliktelseserklæring, eller annen dokumentasjon, fra underleverandøren som viser at leverandøren har rådighet over de tilbudte ressurser. Det er inntatt en mal for slik forpliktelseserklæring, se vedlegg 4.

### Søknad fra leverandørgruppe - solidaransvar

Leverandører som inngir søknad i fellesskap skal vedlegge søknaden en avtale om forpliktende samarbeid og solidarisk ansvar som er undertegnet av samtlige deltakere i gruppen. Leverandørgruppen skal levere en felles søknad. Det skal fremkomme av søknaden hvem som skal representere gruppen i kontakt med oppdragsgiver.

Foreligger det uklarheter eller ufullstendigheter i søknadene knyttet til fremleggelse av slik samarbeids- og solidaravtale, forbeholder Forsvarsbygg seg retten til å innhente ytterligere opplysninger fra leverandørgruppen.

# ANTALL LEVERANDØRER. UTVELGELSESKRITERIER

Forsvarsbygg har til hensikt å invitere mellom 2-5 (antall) leverandører som gis anledning til å inngi tilbud, så fremt det melder seg tilstrekkelig mange kvalifiserte leverandører. Dersom antallet kvalifiserte leverandører overskrider grensen til Forsvarsbygg, vil vi velge de leverandører som best oppfyller kravene til tekniske og faglige kvalifikasjoner.

# KRAV TIL HÅNDTERING AV SKJERMINGSVERDIG INFORMASJON

## I konkurranseperioden

 [x]  Alt 6: Anskaffelsen er sikkerhetsgradert. Ved befaring kan leverandøren få tilgang til sikkerhetsgradert informasjon, eller skjermingsverdig objekt eller infrastruktur i henhold til lov om nasjonal sikkerhet (sikkerhetsloven). Anskaffelsen er dermed underlagt krav gitt i, eller i medhold av, sikkerhetsloven.

 Leverandørpersonell som skal delta på befaringen må være autorisert, og inneha gyldig sikkerhetsklarering .

Som hovedregel skal det inngås en sikkerhetsavtale mellom leverandøren og Forsvarsbygg før tilgang gis, med mindre leverandørens personell er under oppsyn av en representant for Forsvarsbygg.

Kravet til oppsyn kan oppfylles. Det er ikke krav til inngåelse av en sikkerhetsavtale mellom leverandøren og Forsvarsbygg.

I forbindelse med befaring kan det, for å oppnå et forsvarlig sikkerhetsnivå under anskaffelsen, stilles krav om at leverandøren skal ha gyldig leverandørklarering før eventuell sikkerhetsavtale inngås.

Det stilles ikke krav til at leverandøren skal ha gyldig leverandørklarering.

## I gjennomføringsfasen

[x]  Alt 3: Gjennomføringen av kontrakten er underlagt krav gitt i, eller i medhold av, sikkerhetsloven. Leverandøren kan få tilgang til sikkerhetsgradert informasjon, et skjermingsverdig objekt eller skjermingsverdig infrastruktur. Krav til beskyttelse av sikkerhetsgradert informasjon er beskrevet i konkurransegrunnlagets del III D Administrative bestemmelser og vedlegg 3.

## Generelle bestemmelser om sikkerhet

Av hensyn til fremdriften i anskaffelsen/kontrakten stilles det krav om at leverandørene må være norske foretak eller foretak fra stater som har virksom/gyldig sikkerhetsavtale med Norge.

Leverandørpersonell som det kreves sikkerhetsklarering for skal kun inneha norsk statsborgerskap, eller kun inneha statsborgerskap fra land som Norge har sikkerhetsmessig samarbeid med.

Leverandøren må påregne minimum tre måneders saksbehandlingstid for personell som kun er norske statsborgere. Saksbehandlingstiden regnes fra korrekt utfylt personopplysningsblankett (POB) er mottatt av klareringsmyndigheten.

En person som har utenlandsk statsborgerskap, kan etter en konkret helhetsvurdering få klarering, dersom det ikke er rimelig grunn til å tvile på at personen er sikkerhetsmessig skikket. Det vil i vurderingen legges vekt på hjemlandets sikkerhetsmessige betydning, personens tilknytning til hjemlandet og tilknytningen til Norge. Utfallet av slike søknader er usikkert, og i alle tilfeller må det påregnes vesentlig lengre saksbehandlingstid enn for norske statsborgere.

Det gjøres oppmerksom på at det er leverandørens risiko at autorisasjon eller sikkerhetsklarering ikke oppnås. Han har også risikoen for at autorisasjon eller sikkerhetsklarering tar lengre tid enn tre måneder, med mindre forsinkelsen skyldes forhold oppdragsgiver eller norske sikkerhetsmyndigheter svarer for.

Det er derfor viktig at leverandør prioriterer allerede klarert personell eller personell som kan klareres innen rimelig tid. Hvis denne tiden overstiger 3 måneder så kan Forsvarsbygg, på dette grunnlaget, vurdere om de vil kansellere kontrakt med leverandør og da eventuelt gå videre til leverandøren som leverte nest best tilbud.

## Egenerklæring om sikkerhetskrav

Leverandørene skal fylle ut og levere inn en egenerklæring om sikkerhetskrav. Egenerklæringen er inntatt som vedlegg 2 til dette kvalifikasjonsgrunnlaget.

### Krav til autorisasjon og sikkerhetsklarering av personell

Under befaring og gjennomføring av oppdrag under rammeavtalen vil leverandøren få tilgang til skjermingsverdig informasjon eller objekt i henhold til sikkerhetsloven.

Alt personell som skal utføre oppdrag under rammeavtalen må minimum autoriseres og sikkerhetsklareres for KONFIDENSIELT.

Sikkerhetsklarering gjennomføres på bakgrunn av kriterier forvaltet av Nasjonal Sikkerhetsmyndighet. Skjemaer som skal benyttes i forbindelse med sikkerhetsklarering vil bli rekvirert av Forsvarsbygg.

Utenlandske statsborgere **kan** autoriseres og sikkerhetsklareres etter særskilt søknad. For utenlandske statsborgere må det påregnes vesentlig lengre saksbehandlingstid. Det føres en restriktiv praksis i forhold til autorisasjon og sikkerhetsklarering av personer fra nasjoner Norge ikke har sikkerhetsmessig samarbeid med.

Personalet må underskrive taushetserklæring etter at sikkerhetsklarering er gitt.

I oppstarts – eller kontraktsmøter med leverandørene settes sikkerhetsinformasjon på agendaen.

# ANDRE OPPLYSNINGER FOR LEVERANDØRENE

## Bruk av personer med bakgrunn fra forsvarssektoren

Det skal utvises varsomhet ved bruk av tidligere forsvarsansatte i oppdrag for forsvarssektoren. Med tidligere ansatte menes her personer som har vært ansatt innenfor de siste to år regnet fra tilbudsfristens utløp.

Leverandøren skal, så langt det er mulig, unngå å benytte tidligere ansatte i forsvarssektoren i direkte kontakt med oppdragsgiver under anskaffelsesprosessen. Dersom leverandøren ikke har mulighet til å imøtekomme dette kravet skal dette opplyses om i tilbudet.

## Egenerklæring om etiske og straffbare forhold

Ved enhver anskaffelse til Forsvarsdepartementet eller underliggende etater (forsvarssektoren) som har en antatt verdi på over kroner 500 000,- ekskl. mva., skal leverandører som del av søknaden undertegne en etisk egenerklæring. Egenerklæringen følger som vedlegg til dette dokumentet. Dersom leverandøren besvarer bekreftende på ett eller flere av punktene i egenerklæringens pkt. 3, skal leverandøren i søknadsbrevet gi en redegjørelse for forholdet/forholdene.

## Behandling av personopplysninger

Ved innsendelse av søknad om kvalifisering og tilbud ber vi leverandørene påse at det ikke forekommer taushetsbelagte eller sensitive personopplysninger utover det som uttrykkelig etterspørres. Leverandøren er ansvarlig for at de har tillatelse til å formidle CV-er og andre dokumenter med personopplysninger og at vedkommende er tilstrekkelig informert om hva som deles. CV-ene skal være egnet for offentlig tilgjengeliggjøring og skal ikke inneholde flere opplysninger enn det som er nødvendig for evaluering av søknad om kvalifisering og tilbud.

For ytterliggere informasjon om behandling av personopplysninger, se Forsvarsbyggs personvernerklæring på <https://forsvarsbygg.no/no/om-oss/personvern/>.

# FRIST FOR BEGJÆRING OM MIDLERTIDIG FORFØYNING

I forbindelse med eventuell senere meddelelse av beslutning om avvisning eller forkastelse av søknad om kvalifisering, kan oppdragsgiver sette en frist på 15 dager for å begjære midlertidig forføyning mot beslutningen, jf forskrift om forsvars- og sikkerhetsanskaffelser § 10-6.

# SAMARBEID MED SKATTEETATEN – FULLMAKT TIL FORSVARSBYGG

Forsvarsbygg har inngått et samarbeid med Skatteetaten, hvor formålet er forebygging og bekjempelse av arbeidslivskriminalitet. I den forbindelse krever Forsvarsbygg at tilbyder som innstilles til kontrakt skal sende inn signert fullmakt, før kontraktsinngåelse, som gir Forsvarsbygg en utvidet rett til et ubegrenset antall ganger å innhente opplysninger om tilbyderens skatte- og avgiftsmessige forhold. Fullmakten ligger som vedlegg til Del I Innbydelse til konkurranse.

Kravet om signert fullmakt gjelder også for tilbyderens underleverandører. Tilbyderen skal kontraktsfeste signeringsplikten nedover i leverandørkjeden. Før signering av kontrakt kreves det dog kun signert fullmakt fra tilbyder, med mindre underleverandører benyttes for å oppfylle et kvalifikasjonskrav i konkurransen. I så fall skal signert fullmakt foreligge fra både tilbyder og underleverandører. Signert fullmakt fra øvrige underleverandører må imidlertid være levert og godkjent av oppdragsgiver før de kan benyttes i kontrakten/prosjektet. Dette gjelder i hele kontraktsperioden.

Forsvarsbygg gjør oppmerksom på at det kan være aktuelt å avvise den tilbyder og eventuelle underleverandører som i meddelelsesbrevet er innstilt som vinner av konkurransen, dersom det etter meddelelse, men forut for signering av kontrakt, mottas opplysninger fra Skatteetaten om manglende oppfyllelse av skatte- og avgiftsforpliktelser mv. Tildelingen kan derfor ikke anses endelig før det foreligger en vurdering av de innhentede opplysninger som ikke endrer oppdragsgivers tildelingsbeslutning. Det presiseres også at hvis det ikke mottas signert fullmakt fra tilbyder og eventuelle underleverandører som man har støttet seg på for å oppfylle kvalifikasjonskravene, vil dette anses som et vesentlig forbehold til kontrakten som vil medføre at tilbyder avvises fra konkurransen.

Kontrakten kan bli gjenstand for oppfølging gjennom hele kontraktsperioden. Oppfølgingen innebærer at tilbyder sender månedlige oversiktslister til Forsvarsbygg med fødsels- eller D-nummer på alle ansatte som utfører arbeid som ledd i oppfyllelsen av kontrakten. Listene vil kontrolleres av Skatteetaten.

# OPPDRAGSGIVERS FORBEHOLD

Oppdragsgiver forbeholder seg retten til å avlyse konkurransen dersom det foreligger saklig grunn, for eksempel ved bortfall av planlagt finansiering eller manglende godkjenning fra politisk eller militært hold.

# SØKNADENS INNHOLD OG ORGANISERING

Forsvarsbygg ber om at søknaden inneholder følgende dokumentasjon:

*(Leverandørene bes bruke tabellen nedenfor som sjekkliste)*

|  |  |  |
| --- | --- | --- |
| **Nr:** | **Hva skal leveres?** | **Sett kryss** |
| 1. Søknadsbrev
 |  |
|  | Søknadsbrevet skal være signert. Avvik og forbehold av enhver art i forhold til konkurransegrunnlaget skal klart, utvetydig og uttømmende fremgå av søknadsbrevet. |  |
| 1. Dokumentasjon på kvalifikasjonskravene (se del I pkt 4.1)
 |  |
|  | **Attest for skatt og merverdiavgift** |  |
|  | **Øvrige krav – se del l pkt 4.1** |  |
| 1. Øvrige dokumenter
 |  |
|  | **Etisk egenerklæring**. Se vedlegg 1 |  |
|  | **Egenerklæring sikkerhetskrav.** Se vedlegg 2 |  |
|  | **Forpliktelseserklæring fra eventuelle underleverandører.** Se vedlegg 4 |  |
|  | **Erklæring om solidaransvar** (hvis aktuelt). Se pkt 4.2.2 |  |
|  |  |  |

Det er ønskelig at leverandøren organiserer sin søknad ut fra rekkefølgen angitt ovenfor.

Det er svært viktig at leverandøren leverer all etterspurt dokumentasjon. I motsatt fall risikerer man å bli avvist fra konkurransen.

Er man usikker på hva som skal leveres inn, ber vi om at det tas kontakt med Forsvarsbyggs kontaktperson, se pkt 2.2.

Blir leverandøren oppmerksom på at konkurransegrunnlaget inneholder feil, uklarheter, ufullstendigheter mv, plikter han snarest mulig å varsle oppdragsgiveren om dette slik at slike forhold kan rettes opp før tilbudene sendes inn.

# Vedlegg 1 – Etisk egenerklæring

Som leverandør til Forsvarsdepartementet (FD) eller underliggende etater erklæres det herved samvittighetsfullt:

1. At virksomheten har satt seg inn i de etiske retningslinjene som gjelder for næringslivskontakt mellom leverandører og ansatte i FD med underliggende etater. De etiske retningslinjene som gjelder for næringslivskontakt mellom leverandører og ansatte i FD med underliggende etater finnes på <https://www.regjeringen.no/no/tema/forsvar/forsvarsindustri/etikk/id528590/>.
2. At kontakten med FD og underliggende etater skal være utelukkende profesjonell og være basert på god forretningsskikk. Dette innebærer blant annet at det ikke er tillatt å tilby en fordel til en ansatt eller andre som utfører arbeid for FD eller underliggende etater, og som kan være egnet til å påvirke deres tjenestehandlinger. Dette gjelder uavhengig av om fordelen tilbys direkte eller gjennom en mellommann.
3. I forbindelse med innlevering av tilbud, skal det sammen med tilbudet opplyses om hvorvidt:
	1. virksomheten, eller andre som kan identifiseres med virksomheten, har vært med på å utarbeide spesifikasjoner for denne anskaffelsen,
	2. virksomheten har ansatt, eller tilknyttet seg noen, som i løpet av de siste to årene regnet fra opprinnelig tilbudsfrist, har vært ansatt i FD eller underliggende etater,
	3. virksomheten er konkurs, under gjeldsforhandling eller avvikling, har blitt innstilt, eller om virksomheten befinner seg i en tilsvarende prosess med hjemmel i nasjonale lover og forskrifter,
	4. virksomheten er begjært konkurs, har begjært åpning av gjeldsforhandling eller tvangsoppløsning eller annen lignende prosess med hjemmel i nasjonale lover og forskrifter,
	5. virksomheten, ansatte eller andre som kan identifiseres med virksomheten, ved en rettskraftig dom er kjent skyldig i straffbare forhold som angår den yrkesmessige vandel, eksempelvis kan nevnes overtredelse av nasjonale og internasjonale bestemmelser om eksport av forsvars- og sikkerhetsmateriell,
	6. virksomheten, ansatte eller andre som kan identifiseres med virksomheten, er rettskraftig dømt for deltakelse i en kriminell organisasjon, korrupsjon, bedrageri, hvitvasking av penger, terrorhandling eller finansiering av terrorhandling, eller
	7. virksomheten, ansatte eller andre som kan identifiseres med virksomheten, i sitt yrke har gjort seg skyldig i alvorlige forsømmelser mot faglige og etiske krav i vedkommende bransje, eksempelvis ved at forpliktelser i forbindelse med informasjonssikkerhet eller forsyningssikkerhet i en forutgående kontrakt har blitt misligholdt.
4. Opptreden i strid med punkt 2 i denne etiske egenerklæringen, eller grovt misvisende eller feilaktige opplysninger eller unnlatelse av å gi opplysninger i henhold til punkt 3 i denne etiske egenerklæringen, kan medføre avvisning fra å levere tilbud til FD og underliggende etater.

Dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Underskrift og tittel

## Vedlegg 2 – Egenerklæring sikkerhetskrav

Denne bekreftelsen gjelder:

|  |  |
| --- | --- |
| Virksomhetens navn: | Organisasjonsnr. / Fødselsnr: |
|  |  |
| Adresse: | Postnr: | Poststed: |
|  |  |  |  |

Leverandøren erklærer at han har satt seg inn i sikkerhetsloven med forskrifter, og at disse reglene vil bli overholdt både i forbindelse med konkurransen og ved eventuell gjennomføring av kontrakten.

Videre er han innforstått med at han selv har risikoen at sikkerhetsavtale, samt autorisasjon og evt. sikkerhetsklarering ikke oppnås innenfor tidsfristen og eventuelle konsekvenser av at disse blir forsinket, med mindre forsinkelsen skyldes forhold Forsvarsbygg svarer for.

Dato: Sign.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Vedlegg 4 – Forpliktelseserklæring fra underleverandører

Erklæringen gjelder:

|  |
| --- |
| Kontrakt  |
| Prosjektnr. og -navn: | Kontraktsnr. og -navn: |
|  |  |
| Tilbyder / hovedleverandør |
| Firmanavn: | Foretaksnr: |
|  |  |
| Underentreprenør / underleverandør  |
| Firmanavn: | Foretaksnr: |
|  |  |
| Adresse: |
|  |  |

Vi erklærer at vi vil stille våre ressurser til rådighet for tilbyder / hovedleverandør ved en eventuell gjennomføring av ovennevnte kontrakt.

Sted/dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underentreprenørens / underleverandørens underskrift